અલીણા (તા. મહુધા)
અલીણા ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ખેડા જિલ્લામાં આવેલા કુલ ૧૦ (દસ) તાલુકાઓ પૈકીના એક એવા મહુધા તાલુકામાં આવેલું એક ગામ છે. અલીણા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે મકાઈ, બાજરી, કપાસ, દિવેલી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, પ્રાથમિક આરોગ્ય કેન્દ્ર, પશુ સારવાર પેટા કેન્દ્ર તેમ જ દૂધની ડેરી જેવી સવલતો પ્રાપ્ય થયેલી છે.

અલીણા ગામમાં રાધાકૃષ્ણ મંદિર, મહાદેવજીનુ મદિર અને ગુસાઇજીની ૮૪ બેઠક પૈકીની ૨૨મી બેઠક આવેલી છે. આ ઉપરાંત અહીં ખ્રિસ્તી દેવળ (ઓલિવ મેથોડિસ્ટ ચર્ચ) પણ આવેલું છે.

મહુધા તાલુકો